text: Flere sponsorer til EfB Ishockey
  14 september 2011 kl. 07.46
  Der er ikke mange kuttere tilbage i Esbjerg,  men stadig en del fiskeskippere - og de er glade for ishockey. Sammen med to firmaer giver skipperne EfB Ishockey tre millioner kroner.
  Ti fiskere - Søren og Hans Espersen, Niels Arne Hounisen og Bent Gasberg, Villy Rossen, Jens og Jean Vad, Ole Nymann, Kim Mikkelsen og Lars Peter Stenberg - har sammen med fiskemelsfabrikken TripleNine Fish Protein og transportkoncernen IAT indgået en treårig sponsoraftale med EfB Ishockey. Aftalen bringer dem op blandt klubbens absolut tungeste sponsorer.
  JydskeVestkysten erfarer, at der sammenlagt er tale om knap en million kroner årligt i tre år.
  